Ligikaudu 500 Mongoolia sõdurit kehastus Tšingis-khaani sõdalasteks pealinna Ulaanbaatari lähistel, et etendada legendaarse väepealiku ja vallutaja auks üks lahing tema 800. sünniaastapäeval. Mongolid on     tähistanud oma lugupeetud väepealiku sünniaastapäeva juba aasta algusest saadik, kuid peo haripunkt saabus eile Naadami pidustuste algusega. Naadamil on kombeks korraldada võistlusi ratsutamises, maadluses ja vibulaskmises.  Üleeile avasid võimud parlamendi ees Tšingis-khaani (8.m) kaheksameetrise kuju.    «Mongolite jaoks on Tšingis-khaan nagu Jeesus Kristus. Nad tunnevad temaga suurt lähedust,» selgitas Tšingis-khaani ülikooli rektor Kh. Lkhagvasuren. Läänes on Tšingis-khaan jäänud kurikuulsaks mongoli vallutajaks, kes ei halastanud alistatavatele.